**ETIKA**

Az etika alapvető feladata az erkölcsi nevelés, a gyermekek közösséghez való viszonyának, értékrendjüknek, normarendszerüknek, gondolkodás- és viselkedésmódjuknak a fejlesztése, alakítása. A multidiszciplináris jellegű tantárgy legfontosabb pedagógiai jellemzője ezért az értékek közvetítése, valamint az, hogy társadalmunk közös alapvető normái egyre inkább a sajátos nevelési igényű tanulók értékrendszerébe is beépüljenek, belső igénnyé váljanak.

A tantárgy kiemelt célja a tevékenységek, magatartási formák megítélésének helyességére nevelés, a különböző élethelyzetekben adódó döntések, cselekedetek motivációinak felismerése, az emberi tulajdonságok bemutatása, a pozitív és negatív tulajdonságok megkülönböztetése. Az érzelmek kimutatása megfelelő formáinak elsajátítása, mások érzelmeinek megértése. A nézeteltérések megvitatásában a kulturált formák iránti igény felkeltése, az érdeksérelmek miatti ellentétek kölcsönös konszenzuson alapuló feloldására nevelés. Önismeretre és mások megismerésére törekvés iránti igény kialakítása, saját belső tulajdonságok fejlesztése. A tantárgy különösen fontos szerepet játszik az erkölcsi nevelés területén az élet minden szegmensét befolyásoló, elfogadott erkölcsi normák, minták, követendő példák megismerésében, az értékek megbecsülésére nevelésben. Az emberi magatartás, motivációk, konfliktusmegoldások és kommunikáció során a megértő, a toleráns, önmaga és mások értékeit tiszteletben tartó viselkedés kialakításában. A családi életre nevelésben a tantárgy segíti az együtt élés szabályainak, a szülői, testvéri kapcsolatoknak megértését és tiszteletben tartásuk fontosságát, a magánélet védelmét.

Óraszámok:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Műveltségi terület | Tantárgy | 1. évf. | 2. évf. | 3. évf. | 4. évf. | 5. évf. | 6. évf. | 7. évf. | 8. évf. |
| Történelem és állampolgári ismeretek | Állampolgári ismeretek | - | - | - | - | 1 | 1 | 1 | 1 |
| Hon- és népismeret | - | - | - | - | - | - | 1 | - |
| Etika | - | - | - | - | - | - | - | 1 |

Témakörök:

|  |  |
| --- | --- |
| Témakör / óraszám | 8. évf. |
| 1. | Éntudat - Önismeret | 12 |
| 2. | Társas tudatosság és társas kapcsolatok | 12 |
| 3. | A társas együttélés | 12 |

**8. évfolyam**

|  |  |  |
| --- | --- | --- |
| **Témakör** | **1. Éntudat – Önismeret** | **Javasolt óraszám: 12 óra** |
| **A témakör nevelési-fejlesztési céljai** | A tanulók azonosítja saját személyiségének néhány elemét; ismer testi-lelki egészséget őrző tevékenységeket és felismeri a saját egészségét veszélyeztető hatásokat. Megfogalmazza a saját intim terének határait |
| **Fejlesztési ismeretek és tevékenységek** |
| *Én és mások*A saját viszonyulás néhány elemének feltárása;Az emberek közötti hasonlóságok és különbségek felismerése,Az alapvető emberi viselkedésformák értékelése;*Fejlődés és szükségletek*Testi és lelki tulajdonságaim változása az évek során. Az ember legfontosabb fizikai és lelki szükségletei. Miben tér el egymástól a gyerek, a felnőtt és az idős ember? *Egészség és betegség*Az egészséges ember tulajdonságai. Hogyan vigyázhat egy gyermek az egészségére? Egészséget veszélyeztető okok. Hogyan és miért betegedhet meg valaki? Milyen az, amikor én beteg vagyok?  |
| **Fogalmak** | Testi tulajdonság, lelki tulajdonság, egészség, betegség,. |

|  |  |  |
| --- | --- | --- |
| **Témakör** | **2. Társas tudatosság és társas kapcsolatok** | **Javasolt óraszám: 12 óra** |
| **A témakör nevelési-fejlesztési céljai** | A tanuló helyének és szerepének átláttatása különböző kortárs-, illetve szimpátia-kapcsolatokban. Olyan kommunikációs technikák megismertetése, amelyek segíthetnek a barátság ápolásában és az esetleges konfliktusok feloldásában. |
| **Fejlesztési ismeretek és tevékenységek** |
| *Kapcsolataim*Szorosabb vagy lazább kapcsolat. A rokonszenvet és ellenszenvet meghatározó tényezők.*Baráti kapcsolatok*Barátság, titok, őszinteség, hazugság, tisztelet, egymás segítése. Egymásra utaltság a kapcsolatokban. Fájdalom okozása és annak következményei. Bocsánatkérés, megbocsátás. *A kapcsolat ápolása*A szeretet. A szeretet kimutatásának formái. A figyelmesség szerepe. Milyen szerepe van a kapcsolat ápolásában a személyes találkozásoknak, a telefonnak, az internetnek és a közös programoknak? |
| **Fogalmak** | Barát, ismerős, rokonszenv, ellenszenv, barátság, őszinteség, hazugság, szeretet, tisztelet, közömbösség, harag, fájdalom, megértés, sértés, megbocsátás.  |

|  |  |  |
| --- | --- | --- |
| **Témakör** | **3. A társas együttélés** | **Javasolt óraszám: 12 óra** |
| **A témakör nevelési-fejlesztési céljai** | A közösséghez való tartozás fontosságának megéreztetése.A csoporttagok közötti összetartozás érzésének jelentőségére való figyelemfelhívás. Egy-egy személy csoporton belüli helyzetének felismertetése. A csoporton belüli konfliktuskezelés és kárenyhítés néhány technikájának gyakorlati megismertetése. Alapvető tisztelet kialakítása más – tőlünk teljesen független – csoportokkal szemben. |
| **Fejlesztési ismeretek és tevékenységek**  |
| *Közösségeim*A csoport fogalma, csoporthoz való tartozás. *A* *család*A család fogalma, tagjai, szerepek a családban.*A mi csoportunk*A mi csoportunk jellemzői, a csoporttagok összekapcsolódásának oka, tevékenysége, szokásai és jellemzői. *Mások csoportjai*Más csoportok jellemzői; hasonlóságok és különbségek az egyes csoportok között. *Konfliktusok a csoportban*Konfliktusok és problémák előfordulása, és azok megoldása.  |
| **Fogalmak** | Csoport, közösség, összetartás, beilleszkedés, idegen, kirekesztés, általánosítás, előítélet, hiba, vétség, bűn, megbocsátás, jóvátétel, felelősség. |

|  |  |
| --- | --- |
| **Összegzett tanulási eredmények az évfolyam végén** | A tanuló tisztában van az egészség megőrzésének jelentőségével, és tudja, hogy maga is felelős ezért. Tudatában van annak, hogy az emberek sokfélék, és elfogadja a testi és lelki vonásokban megnyilvánuló sokszínűséget.Képességeinek tükrében gondolkodik saját személyiségjegyein.Képes különféle szintű kapcsolatok kialakítására és ápolására. Fontos számára a közösséghez való tartozás érzése; képes elfogadni a közösségi normákat.  |